15.   תביעת גירושין וכל הכרוך בה
בבית-הדין הרבני האזורי

ב_________                                                                                                  תיק מס'_________
בעניין:

_____________  ת"ז ____________




על-ידי באי-כוחו עורך-דין ____________



ו/או עורך-דין _______



מרח' ___________ עיר ___________



טל' ___________ פקס' ___________
("התובע")




נ ג ד




_______________ ת"ז ___________



על-ידי בא-כוחה עורך-דין _____________



מרח' ___________  עיר ___________



טל' ___________  פקס' ___________
("הנתבעת")

מהות התביעה: גירושין וכל הכרוך בה, לרבות מזונות אישה וילדות, חלוקת רכוש, פירוק שיתוף בדירה, פירוק שיתוף במכוניות, משמורת ילדים וכו'.

פרשת התביעה
1. 
התובע והנתבעת נישאו זל"ז כדמו"י ביום __________ בעיר _______.

2. 
מנישואין אלה נולדו לצדדים שתי הבנות כדלקמן:


א.
הבת __________ ת"ז __________ ילידת ה__________ (קטינה כיום).


ב.
הבת __________ ת"ז __________ ילידת ה__________ (קטינה כיום).

3. 
הצדדים מתגוררים כיום ביחד עם הבנות בדירה אשר הבעלות בה רשומה על-שם שניהם, והמצויה ברחוב ___________ ב___________ וידועה כחלק מחלקה ____________ בגוש ____________ (להלן: "הדירה").

הרקע לגירושין:

4. 
ב_____________ השנים הראשונות לנשואי הצדדים ועד ל_____________ גרו הצדדים בדירה הסמוכה שמתחת לבית הוריו של התובע ___________, והחל מ__________ עברו הצדדים לגור בדירה אותה רכשו באותה תקופה, מכספי משכנתה, והיתרה מכספי הלוואה אותה נטלו הצדדים מאחיו של התובע, מר _________.


מצ"ב שטר המכר של הדירה ומסומן "א" כחלק בלתי-נפרד מכתב תביעה זה.

נספח "א"

5. 
מאז שחר נישואיהם ידעו יחסי הצדדים עליות ומורדות וניתן לומר כי יחסי הצדדים ידעו יותר מורדות באשר עליות.

6. 
על-אף יחסו החם והאוהב של התובע לנתבעת נהגה הנתבעת לזלזל בתובע במפגיע ועשתה כן לא אחת מול פני הבנות. הנתבעת נהגה לקלל ולצעוק על התובע כמעט בכל הזדמנות ואף מבלי כל סיבה. התנהגותה זו היתה ועודה דרך חיים של הנתבעת.

7. 
על-אף האמור, השתדל התובע בכל מאודו לרצות את הנתבעת ועשה את הכל אשר לאל ידו לפייסה במילים אוהבות, פרגון, מתנות אין ספור וכו'. ברם, ככל שהשתדל התובע כך הלך יחסה של הנתבעת אליו והקצין לשלילה. התובע הגיע למסקנה כי יחסה זו של הנתבעת אליו הוא באופיה הטבוע בה וכי בעצם לא ניתן לשנות בה דבר.

8. 
לנוכח קיומן של שתי הבנות והרצון לשמור על התא המשפחתי החם לבנותיו, הבליג התובע על יחסה העולב והמשפיל הנ"ל של הנתבעת כלפיו ו-"סחב" את החיים המשותפים עימה, אולם לא עוד.

9. 
ויוער, כי יחסה הנ"ל של הנתבע כלפי התובע היה נעשה על ידה בכל עת ובכל מקום ובכל זמן. דהיינו, בנוכחות חברים, בני משפחתו ו/או בני משפחתה ללא כל בושה או חרטה.

10. 
נראה בעליל כי אין התובעת אוהבת את התובע כלל והמצב בו מצויים הצדדים יוכיח, הכל כאמור להלן.

11. 
לפני כ__________ פוטר התובע ממקום עבודתו ב____________, ומאז החל המצב בין הצדדים להתדרדר אל פי התהום. יחסה השלילי של הנתבעת כלפי התובע הלך והחריף והגיע למצב של מריבות כמעט יום-יומיות בניהם והכל בנוכחות הבנות. 

12. 
במקום שכתפה של הנתבעת תשמש משענת לתובע הלכה זו והתרחקה ממנו במפגיע, דבר שהגביר את המתח והקרע בניהם.

13. 
הדברים הגיעו עד כדי כך שבשנה האחרונה אין בין הצדדים כל יחסי אישות ו/או קירבה פיזית כמתבקש וכמתחייב מחיי הנישואין, וניתן לומר כי הדבק המאחד בין בני-זוג "התייבש" בין הצדדים. הסירוב לקיום יחסי האישות בין הצדדים נובע מסירובה של הנתבעת אשר טענה כלפי התובע "אני לא ניהנת לקיים איתך יחסי מין כי אתה..." במידת הצורך ירחיב על כך התובע את הדיבור בדיון בפני כב' בית-הדין הנכבד.

14. 
מיותר לציין, כי הסירוב הנ"ל של הנתבעת פגע קשות בתובע ובאגו הגברי שלו. התובע בחר שלא לעשות מעשה מתוך אמונה כנה כי מצב זה יחלוף. ברם, מחשבות לחוד ומציאות לחוד.

15. 
זאת ועוד, במקום שהמצב הנ"ל יחלוף, הלכו יחסי הצדדים והחמירו והגיעו למצב בו אין הצדדים מדברים בניהם כלל וכלל כיום. כל דיבור או מסר שמבקש או ביקש, מי מהם להעביר למשנהו, עשה ועושה הוא זאת באמצעות הבת הגדולה _____________, אשר נקרעת בין ההורים. 

16.
כאמור כל דיבור או שיג ושיח לא קיים כיום בין הצדדים בנוסף לעובדה כי אין בניהם יחסי אישות מזה כשנה כאמור.
17. 
לאור המצב הבלתי-נסבל אליו נקלעו יחסי הצדדים הגיע התובע למסקנה שאין כל מוצא ולפיכך על הצדדים להתגרש מהר ככל שניתן לטובתם ולטובת הבנות הסובלות מאוד מן המצב הנוכחי. התובע איננו מאמין כי יש סיכוי לאחות את הקרע והפער שנפער בינו לבין הנתבעת, אשר אף הביעה בפניו לא אחת "אני אישה העומדת בפני עצמי אפשר להתגרש אם תחפוץ".

18. 
לאור האמור, עולה כי הנתבעת הינה מורדת ו/או עוברת על דת משה ו/או דת יהודית, ודי בסיבות אלה כדי לכפות עליה לקבל את גיטה מאת התובע מבלי שיהיה כל זכות לקבל את כתובתה ו/או תוספותיה. 

עיסוקו של התובע:

19. 
עד ליום ה____________, היום בו פוטר התובע, עבד הוא ב__________. בעבודתו זו השתכר התובע נטו כ__________ ש"ח לחודש. את עבודתו זו החל התובע כ______ שנים עובר לנישואיו עם הנתבעת ובמקום זה עבד כ______ שנה.

20.
מאז פיטוריו כאמור ובמשך כ_______ חודשים לא מצא התובע כל עבודה. בתקופה זו חתם הוא בלשכת התעסוקה ובמקביל למד ב__________.

21. 
ביום ה________ החל התובע לעבוד ב__________ ב__________ כ_________, וזאת עד עצם היום הזה. בעבודתו זו משתכר התובע סך של כ__________ ש"ח בממוצע לחודש.


מצ"ב תלושי השכר של התובע ממקום עבודתו ל____________ החודשים הקודמים ליום הגשת כתב תביעה זה ומסומנים "ב" בהתאמה, כחלק בלתי-נפרד מכתב תביעה זה.

נספח "ב"

22. 
לנוכח הצמצום בשכרו של התובע מצא התובע דרך להגדיל את שכרו וזאת כ_________. השתכרותו של התובע מעבודתו הנוספת עולה לכדי הסך של כ___________ ש"ח לחודש נטו, וזאת רק לפרק זמן של _________ חודשים מאחר ומדובר בעבודה עונתית, כך שניתן לומר כי התוספת למשכורתו הנ"ל של התובע מידי חודש הינה בשיעור של __________ ש"ח לחודש.


מצ"ב תלושי השכר של התובע מ____________ ומסומנים "ג" כחלק בלתי-נפרד מכתב תביעה זה.

נספח "ג"

23. 
לסיכום ניתן לומר כי התובע משתכר בממוצע חודשי סך של כ __________ ש"ח לחודש וכל השתכרותו נכנסת לח-ן הבנק מס' _________, המשותף לו ולנתבעת בבנק _________ סניף _________ ב_________ סניף מס' _________ (להלן: "חשבון הבנק").

עיסוקה של הנתבעת:

24. 
הנתבעת עובדת מזה כחמישה חודשים כ_____________ ב______________. הנתבעת משתכרת בממוצע חודשי סך של כ____________ נטו. גם משכורתה של הנתבעת נכנסת לח-ן הבנק הנ"ל. לנוכח הגשת תובענה זו קרוב לוודאי כי הנתבעת תחדל מלהזרים את משכורתה לח-ן הבנק המשותף ותותיר את הכנסתה עבורה בלבד.

25. 
לנוכח עילות הגירושין של התובע כלפי הנתבעת וכמפורט לעיל בהרחבה, יטען התובע כלפי הנתבעת כי אין הוא מחוייב כלל במזונותיה, מחד, ולחלופין יטען הוא כלפיה "מעשה ידיך תחת מזונותייך" מאידך.

זכויות וחובות הצדדים:

26.
דירת המגורים:

א)
לצדדים דירת מגורים בבעלותם כאמור לעיל. ואשר נרכשה על ידם באמצעות כספי משכנתה הרובצת כיום על הדירה בשיעור קרן של __________ ש"ח ואשר אותה יתרה כמעט עומדת לסילוק כיום וכן מכספים בשיעור של __________$ ארה"ב אותה נטלו הצדדים כהלוואה מאחיו של התובע. 


מצ"ב שטר המכר של הדירה המעיד על בעלות הצדדים בה ומסומן "ד" כחלק בלתי-נפרד מכתב תביעה זה.

נספח "ד"


ב)
למען יעילות הדיון ומתוך רצון לסיים את מלוא העניינים השייכים לצדדים, התובע עותר לכב' בית-הדין כי יורה על פירוק השיתוף בדירה זו בדרך של מכירתה בפועל בשוק החופשי לכל המרבה במחיר מחד, והחזר כל החובות הרובצים על הדירה ובגין הדירה מאידך לרבות: הוצאות בגין מכירתה (לרבות שכר-טרחת כונס הנכסים), סילוק המשכנתה הרובצת עליה, סילוק החוב לאחיו של התובע וכו' (להלן: "החובות הרובצים על הדירה"). 


ג)
היה ותיוותר יתרה כלשהי, לאחר סילוק כל החובות הרובצים על הדירה כאמור, יש לחלק יתרה זו בן הצדדים שווה בשווה.


ד)
לצורך ביצוע פירוק השיתוף בפועל בדירה כאמור מתבקש כב' בית-הדין למנות את בא-כוח הבעל ככונס נכסים והמוציא לפועל של מכירת הדירה כאמור לעיל. 

27. 
 רכבי הצדדים:

א)
לצדדים בהחזקתם המשותפת שתי מכוניות כאשר הבעלות במכוניות אלה רשומה על-שם התובע בלבד. 


האחת, מכונית מסוג ___________ מ"ר __________, מכונית זו נמצאת בשימושה האישי של הנתבעת. 


השניה, מכונית מסוג ___________ מ"ר __________, מכונית זו נמצאת בשימושו האישי של התובע.


ב)
התובע יטען כי הגם שהרישום במכוניות אלה על-שמו בלבד וכי הינו זכאי להחזיק בשניהם בפועל כאחד כבעלים, מציע הוא מתוך רצון חופשי וללא כל מחוייבות שבדין מצידו לעשות כן, כי כל צד יישאר עם הרכב המצוי בחזקתו מחד. ומאידך יעשה איזון כספי בין שווי הרכבים והצד המחזיק ברכב היקר יותר ישלם את מחצית ההפרש בין הרכבים לרעהו.


ג)
היה ורכבה של התובעת יהיה יקר יותר, יהיה מוכן התובע להחליף בין הרכבים. היה ויקשה על הנתבעת לשלם את ההפרש האמור בין הרכבים, והוא זה שישלם לה את מחצית שווי ההפרש בין המכוניות.


מצ"ב רשיונות הרכב של המכוניות הנ"ל ומסומנות "ה" בהתאמה כחלק בלתי-נפרד מכתב תביעה זה.

נספח "ה"

28.
זכויות פנסיוניות:

א)
לתובע על-שמו בלבד קרן מסוג _______________. קרן אשר החלה להיצבר לזכותו עם תחילת עבודתו ב__________. דהיינו, ________ שנים עובר לנישואיו עם הנתבעת.


ב)
התובע יטען כי לנתבעת על-פי הדין הדתי אין כל חלק בקרן זו וכי כל הכספים אשר נצברו בקרן זו עד עצם היום הזה הינם רכושו האישי בלבד, ואין לאזן הסכום בינו לבין הנתבעת במסגרת איזון המשאבים שייערך ביניהם לקראת גירושין ואשר יכנס לתוקף עם הגירושין בפועל.


ג)
בית-הדין יתבקש לקבוע כי זכויות הפנסיה של התובע הינן שלו ובבעלותו ויישארו כך על-שמו אף עובר לגירושין וכי לנתבעת אין כל חלק בהם.

29.
תכולת הדירה:

א)
לצדדים תכולת דירה מרובה, הכל כאמור בנספח "ו" המצ"ב כחלק בלתי-נפרד מתביעה זו.

נספח "ו"


ב)
התובע יטען כי יש לפרק ולחלק את תכולת הדירה בינו לבין הנתבעת בין בעין ובין בשווי כסף, באופן שכל התכולה תוערך על-ידי מעריך מוסכם על הצדדים ובהעדר הסכמה ימנה בית-הדין את המעריך. 

החזר הלוואות שונות של הצדדים: 

30.
הלוואת האח:



א)
כאמור לצורך רכישת הדירה נטלו הצדדים, ביום ___________, הלוואה דולרית מאחיו של התובע (להלן: "האח").


ב)
גובה ההלוואה אותה נטלו הצדדים מהאח, ביום נטילתה, עמד על סך של _________________$ ארה"ב (__________ דולר).


ג)
הצדדים התחייבו כלפי האח כי ישיבו לו את ההלוואה באופן הבא: ב ___________ לכל חודש יעבירו לאח על-חשבון ההלוואה סך בש"ח השווה ל___________$. ובנוסף ישלמו לו שולשה תשלומים של _________$ כל תשלום, כאשר הראשון יתבצע ב___________, השני יתבצע ביום ___________ והשלישי יתבצע ביום __________.


עותק מהסכם ההלוואה, אשר נערך בכתב ידה של הנתבעת ואשר נחתם על-ידי הצדדים ביחד עם האח מצ"ב ומסומן "ז" כחלק בלתי-נפרד מכתב תביעה זה.

נספח "ז"


ד)
על חשבון ההלוואה החזירו הצדדים עד ליום הגשת תביעה זו סך כולל של ____________$ ארה"ב בלבד (להלן: "הסכום שהוחזר").


ה)
הסכום שהוחזר שולם לאח באופן הבא: סך של __________$ הוחזרו לאח בשנה הראשונה מיד לאחר ניטלת ההלוואה ממנו (____ חודשים X _______$ = _______$) וכן סך נוסף של _______$ וזאת באמצעות החזר כספי בסך של ______ ש"ח, מתוך כספי קרן ההשתלמות של הנתבע שנפתחה ב________. שער הדולר היציג נכון ליום ה_______ עמד על ______ ש"ח ל-$1 ארה"ב (________ ש"ח: ______ ש"ח = _______$).


ו)
מעבר לסכום שהוחזר לא שילמו הצדדים כל סכום נוסף להחזר ההלוואה גם לו את התשלום החודשי השוטף, וזאת לנוכח מצוקה כלכלית אליה נקלעו ויתרות חובה גדולות שצברו הצדדים בשבון הבנק שלהם. לבקשתם הסכים האח להמתין עם ההחזר החודשי עד שירווח לצדדים.


ז)
הצדדים נותרו חייבים, איפוא, לאח סך בש"ח השווה ל__________$ (להלן: "יתרת ההלוואה").


ח)
התובע עותר לבית-הדין כי יורה כי מתוך כספי מכירת הדירה של הצדדים ולאחר סילוק המשכנתה הרובצת על הדירה תוחזר יתרת ההלוואה לאח. בית-הדין יתבקש להורות לכונס הנכסים שיתמנה למכירת הדירה לעשות כן כחלק מסילוק חובות הצדדים על הדירה.

31.
הלוואה מבנק ______:

א)
לנוכח המצוקה הכלכלית אליה נקלעו הצדדים ויתרת החובה הגדולה שנצברה בחשבון הבנק של הצדדים נאלצו הצדדים, ביום __________, ליטול מאת הבנק הלוואה בשיעור של _________ ש"ח (להלן: "ההלוואה לבנק"), לפרק זמן של ___ חודש ואשר בגינה אמורים הם לשלם לבנק מידי חודש בחודשו החל מ__________ ואילך סך של _______ ש"ח לחודש.


מצ"ב לוח הסילוקין מאת הבנק של ההלוואה הנ"ל ומצורף כנספח "ח" לכתב תביעה זה כחלק בלתי-נפרד ממנו.

נספח "ח"


ב)
כב' בית-הדין יתבקש להורות כי החזר ההלוואה יוחזר על-ידי הצדדים מידי חודש בחודשו בחלקים שווים בניהם עד לחיסולה של ההלוואה מחד. ועם מכירת הדירה תוחזר יתרת ההלוואה לבנק שתיוותר במועד המכירה של הדירה על-ידי כונס הנכסים שיתמנה כאמור לממש מכירתה.


ג)
כב' בית-הדין יתבקש להורות לכונס הנכסים לעשות כאמור לעיל מתוך כספי מכירת הדירה.

32.
הלוואה מבנק __________:

א)
לנוכח המצוקה הכלכלית אליה נקלעו הצדדים ויתרת החובה הגדולה שנצברה בחשבון הבנק של הצדדים נאלצו הצדדים לצורך איפוס יתרת החובה בחשבון הבנק ליטול הלוואה נוספת מבנק __________ (להלן: "בנק _________"), אותה יכלו ליטול לנוכח היותו של התובע עובד מדינה.


ב)
לנוכח הנ"ל התובע נטל הלוואה נוספת, ב_______ מאת בנק ________, וזאת בשיעור של ________ ש"ח (להלן: "ההלוואה לבנק ____________"), לפרק זמן של _________ חודש. ואשר את תשלומה אמורים הצדדים לשלם לבנק ______________, באמצעות תשלום חודשי בסך של __________ ש"ח לחודש, החל מ_________ ואילך, היורד ישירות מתלוש משכורתו של התובע.


ג)
החזרי ההלוואה לבנק __________, הגם שיורדים הם מתלוש משכורתו של התובע כאמור, צריכים הצדדים לשאת בהם שווה בשווה.


ד)
כב' בית-הדין יתבקש להורות כי החזר ההלוואה לבנק _____________ יוחזר על-ידי הצדדים מידי חודש בחודשו בחלקים שווים בניהם עד לחיסולה של ההלוואה מחד, דהיינו, על האישה להשיב לבעל מחצית מהחזרי תשלומי ההלוואה. ועם מכירת הדירה תוחזר יתרת ההלוואה שתיוותר לבנק ___________, במועד המכירה של הדירה על-ידי כונס הנכסים שיתמנה כאמור לממש מכירתה.


ה)
כב' בית-הדין יתבקש להורות לכונס הנכסים לעשות כאמור לעיל מתוך כספי מכירת הדירה.

משמורת הבנות, החזקתן, הסדרי ראייתן ומזונותיהן:

33.
כאמור, לצדדים יחדיו מנישואיהם שתי בנות קטינות ________ ו________.

34.
התובע סבור כי טובתן של הבנות מחייבת כי החזקתן ומשמורתן של הקטינות תהינה בידי הנתבעת, תוך מתן זכות לתובע לראות את הקטנות על-פי הסדרי ראיה המוצעים על ידו כדלקמן: 


בימים ________ בשבוע החל משעה ________ - ________, הקטינות ילונו בבית האב והאב ידאג להביאן לבית-הספר ישירות.


בכל סוף שבוע שני החל משעה ________ ביום ________ ועד ל________ בשעה ________ האב יחזיר את הבנות לבית האם.


באירועים מיוחדים יהיה זכאי האב כי הבנות תהיינה איתו תוך תיאום עם האם והבנות.

35.
לנוכח השתכרותו הנמוכה של האב כיום וההוצאות הכבדות שתהיינה לו עת יצטרך הוא לעזוב את הדירה המשותפת לו ולנתבעת, האב מציע לשלם לבנות למזונותיהן מידי חודש בחודשו סך של _________ ש"ח לחודש (לכל ילדה סך של ________ ש"ח), וזאת עד הגיען לגיל 18 כל אחת או סיום בית-הספר התיכון, המאוחר מבין השניים.

36.
כן מסכים האב לשלם לבנות מחצית מכל הוצאה רפואית חריגה שתהיינה הבנות זקוקות לה חו"ח, וזאת תוך תיאום בינו לבין הנתבעת בדבר גובה ההוצאה.

37.
התובע שומר על זכותו לשנות ו/או לחזור בו מהצעתו בדבר הסדרי הראיה בינו לבין הבנות באופן שיעתור לראותן וקבלן לחזקתו יותר מן הזמן המוצע על ידו וכאמור לעיל.

סמכות בית-הדין:

38.
לבית-הדין הנכבד הסמכות המקומית והעניינית לדון בתובענת התובע, וזאת בין הייתר לאור העובדה כי בית-הדין הנכבד מצוי בסמוך למקום מגוריהם יותר מכל בית-דין אחר, מקום עבודתו של התובע הינו ב___________ וכי מרכז חיי הצדדים הוא ב_________. האישה נוהגת לבלות ב________, אחיה גר ב_________, חברותיה של הנתבעת כולן מ________.


היה ונתבעת תכפור בסמכותו של בית-הדין הנכבד, אין לנתבע כל התנגדות כי כל בית-דין אחר יטפל בתביעותיו כאמור בכתב תובענה זה.

הכנות בהגשת התביעה ובכל הכרוך בה:

39.
למען יעילות הדיון ולצורך הכרעה במלוא המחלוקות הקיימות בין הצדדים הגיש הבעל את תביעתו זו לגירושין, מתוך רצון אמיתי להתגרש, תוך שהוא כורך בה כדין את כל העניינים הצריכים הכרעה בינו לבין הנתבעת וכאמור במבוא לכתב תביעה זה.

לסיכום:

40.
לאור האמור לעיל, יתבקש כב' בית-הדין לזמן את הנתבעת לדין ולחייבה ו/או להורות כדלקמן:


א.
לכוף עליה לקבל את גיטה מאת התובע.


ב.
כי התובע פטור מתשלום כתובתה של הנתבעת ו/או תוספותיה.


ג.
כי אין הנתבעת זכאית למזונות מאת התובע, ולחלופין להורות כי "מעשה ידיה תחת מזונותיה".


ד.
כי אין הנתבעת זכאית לכל איזון שהוא מזכויותיו הפנסיוניות של התובע.


ה.
להורות על פירוק השיתוף בדירה באמצעות מכירתה לכל המרבה במחיר בשוק החופשי כאשר לצדדים תהיה זכות סירוב ראשונה לרוכשה מאת רעהו בהתאם להתמכרות בניהם כאשר הבסיס להתמכרות תהיה חוות-דעת שמאי אשר יעריך את הדירה או הצעת צד ג' לרוכשה, הגבוהה מבין השניים.


ו.
למנות את עורך-דין _________ - הח"מ, ככונס נכסים לצורך מכירת הדירה וחלוקת התמורה בין הצדדים לאחר כיסוי כל חובות הצדדים בגין הדירה ו/או המשותפים להם. לרבות, החזר תשלומי המשכנתה, ההלוואה לאח, ההלוואות לבנק ________ ובנק ________.


ז.
להורות כי מתוך כספי הדירה יוחזרו חובות והלוואות הצדדים לרבות, תשלום המשכנתה, ההלוואות לבנק ________ ובנק ________, ההלוואה לאח.


ח.
על פירוק שיתוף מיטלטלין של הצדדים בדירה בדרך של חלוקה בעין ו/או באמצעות תשלומי כסף איש לרעהו בגין שוויים אשר יוערך על-ידי שמאי מיטלטלין מקצועי.


ט.
על פירוק השיתוף ברכבים שבין הצדדים באופן שכל צד יוותר עם המכונית המצויה בחזקתו תוך שיפוי האחר במחצית הפרש השווי העודף של שווי מכוניתו מזו של רעהו וכאמור בכתב התביעה לעיל.


י.
כי החזקתן ומשמורתן של הבנות תהיינה בידי הנתבעת תוך מתן זכות לאב לקבלן לחזקתו או לראותן כאמור וכמפורט בכתב התביעה לעיל.


יא.
כי הנתבעת תהיה זכאית לקבלת סך של ________ ש"ח לחודש בלבד עבור מזונות הקטינות לכל אחת מהן ________ ש"ח לחודש וזאת עד הגיע מי מהקטינות לגיל 18 או סיום לימודיהן בתיכון, המאוחר מבין השניים.


יב.
לשלם לתובע הוצאות משפט ושכר-טרחת עורך-דין + מע"מ כדין.




______________________




משרד עורכי-דין ושות'




__________, עו"ד




בא-כוח התובע

